b'\n_START_ARTICLE_\n\xc5\xa0ime Vrsaljko\n_START_SECTION_\nKlubkarriere\n_START_PARAGRAPH_\nVrsaljko startede sin karriere i hjemlandet hos Dinamo Zagreb, hvor han var med til at vinde hele fire kroatiske mesterskaber i tr\xc3\xa6k. I sommeren 2013 skiftede han til Genoa i Italien._NEWLINE_Efter kun et enkelt \xc3\xa5r i Genoa skiftede Vrsaljko i sommeren 2014 til Serie A-rivalerne Sassuolo. Her spillede han de f\xc3\xb8lgende to s\xc3\xa6soner f\xc3\xb8r han i juli 2016 skrev kontrakt med spanske Atl\xc3\xa9tico Madrid._NEWLINE_Hos Atl\xc3\xa9tico Madrid var Vrsaljko med til at vinde Europa League 2017-18. Han startede inde i finalesejren mod Olympique Marseille, men blev skiftet ud i pausen.\n_START_SECTION_\nLandshold\n_START_PARAGRAPH_\nVrsaljko debuterede for Kroatiens landshold 9. februar 2011 i en venskabskamp mod Tjekkiet. Han har repr\xc3\xa6senteret kroaterne ved flere store slutrunder siden.'